“நானிந்த இழிந்த ஆடையில் ஆனந்தமாய் இருக்கிறேன் என்று நினைப்பீரா ? சல்வேசன் அணி உடையை மிடுக்காக உடுத்திய நானிந்தச் சாதா உடையில் எப்படி நடமாடி வருவேன் ? நீங்கள் என் கோலத்தை மாற்றி விட்டதை உணர வில்லையா ? நேற்று ஓர் மனித ஆத்மாவின் விழிப்பு என் கையில் இருந்தது ! அவரது பாழான வாழ்விலிருந்து அவருக்கு விடுதலை என்னால் அளிக்க முடிந்தது ! உமது கொடைப் பணத்தை நாங்கள் ஒப்புக் கொண்ட பிறகு, மீண்டும் அவர் மதுக் குடிப்புக்கும் மன மயக்கத்துக்கும் அடிமை ஆகி விட்டார் ! (அழுத்தமாக) அதற்கு நான் உங்களை ஒருபோதும் மன்னிக்கப் போவதில்லை ! என் கைப் பொம்மையை உமது இரும்புப் பீரங்கி தகர்த்தால், நான் உம்மை மன்னித்து விடலாம் ! எனக்கொரு குழந்தை இருந்து அதன் உடலை உமது வெடி மருந்து நொறுக்கிச் சிதைத்தால் நான் உம்மை மன்னிக்கலாம் ! ஆனால் ஓர் ஆத்மாவை என்னிட மிருந்து பிரித்து அதை ஓர் ஓநாயின் ஆத்மாவாக மாற்றினால் நான் உம்மை மன்னிக்க போவதில்லை ஒருநாளும் ! அது மாபெரும் படுகொலை செய்வதை விடக் கொடுமை யானது !”